9. การควบคุมภายใน

คณะกรรมการตรวจสอบและคณะกรรมการบริหารความเสี่ยง
เป็นเครื่องมือส่วนหนึ่งของการควบคุมภายในที่สนับสนุนการบริหารจัดการองค์กรเพื่อสร้างความเชื่อมั่นให้แก่ผู้ถือหุ้น
ผู้ที่เกี่ยวข้องในการกำกับดูแลกิจการของบริษัท เสริมสร้างประสิทธิภาพ
คุณภาพการค้าและการควบคุมภายในขององค์กร และรักษาผลประโยชน์ให้แก่ผู้ถือหุ้น
ภายใต้กรอบของการกำกับหลักทรัพย์และตลาดหลักทรัพย์แห่งประเทศไทย

คณะกรรมการบริหารความเสี่ยง ประเมินความเสี่ยงด้านเศรษฐกิจ การเมือง
การเปลี่ยนแปลงทั้งในประเทศและต่างประเทศที่อาจมีผลต่อธุรกิจของบริษัท
ส่งผลสรุปความเสี่ยงให้แก่ฝ่ายบริหารเพื่อหามาตรการรองรับความเสี่ยงให้อยู่ในระดับที่ยอมรับได้
โดยนำเสนอข้อพิจารณาต่อกรรมการบริษัทเพื่อพิจารณาแต่ละกรณีที่อาจเกิดขึ้น
พิจารณาหลักสำคัญในการบริหารความเสี่ยงที่มีสาระสำคัญต่อภาพรวมองค์กร

คณะกรรมการตรวจสอบ
นอกจากการปฏิบัติหน้าที่ตามกฏบัตรของคณะกรรมการตรวจสอบตามระเบียบตลาดหลักทรัพย์แห่งประเทศไทยที่กำหนดอย่างครบถ้วนและเพียงพอ
รายงานผลตรวจสอบที่มีสาระสำคัญเชิงความเสี่ยงให้แก่คณะกรรมการบริหารความเสี่ยงรับทราบเพื่อให้การบริหารความเสี่ยงมีประสิทธิภาพ
โดยมีแนวทางการปฏิบัติงานร่วมกัน เพื่อให้บรรลุวัตถุประสงค์ตามองค์ประกอบการควบคุมภายใน

-   สภาพแวดล้อมองค์กรทั่วไป การตรวจสอบภายในประเมินโครงสร้างองค์กร
    ความมีประสิทธิภาพการทำงานของหน่วยงานต่างๆเพื่อให้บรรลุวัตถุประสงค์องค์กร
    โดยมีระเบียบปฏิบัติที่กำหนดอย่างชัดเจน ซึ่งมีการรายงานผลการตรวจสอบอย่างเป็นอิสระ
    เสนอแนะให้มีการปรับปรุงและเปลี่ยนแปลงอย่างเหมาะสมเพื่อให้หน่วยงานปฏิบัติงานอย่างมีประสิทธิภาพและประสิทธิผล

-   การบริหารความเสี่ยง กรรมการบริหารความเสี่ยงประเมินความเสี่ยงต่างๆ
    ที่อาจส่งผลกระทบต่อบริษัทอย่างมีสาระสำคัญ
    ซึ่งมีคณะทำงานบริหารความเสี่ยงรายงานผลการบริหารความเสี่ยงในเหตุการณ์ความเสี่ยงที่ระบุ
    และกำหนดแผนมาตรการจัดการความเสี่ยงอย่างสม่ำเสมอ
    เพื่อให้มีการป้องกันความเสี่ยงได้อย่างรวดเร็ว
    และบริหารความเสี่ยงให้มีมาตรการที่เหมาะสม ลดความเสี่ยงให้อยู่ในระดับที่รับได้
    โดยผู้ตรวจสอบภายในประเมินการบริหารความเสี่ยงมีความเพียงพอ

-   การปฏิบัติและบริหารงาน หลักการบริหารงานมีการสร้างวัฒนธรรมในองค์กรที่ดี ให้มีวิธีการ
    สื่อสารภายในองค์กรอย่างสร้างสรรค์ สร้างความสัมพันธ์ที่ดีเข้าใจถึงนโยบายบริษัท
    กระบวนการธุรกิจที่ชัดเจน กำหนดบุคคลในการปฏิบัติหน้าที่รับผิดชอบและ

  กำหนดอำนาจอนุมัติฝ่ายบริหารอย่างชัดเจน ให้การบริหารงานและดำเนินงานมีความชัดเจน
  โดยคณะกรรมการตรวจสอบทำหน้าที่ในการสอบทานการปฏิบัติตามระเบียบอย่างสม่ำเสมอ
  เพื่อให้มีการปฏิบัติตามกฏระเบียบข้อบังคับต่างๆที่เกี่ยวข้องและตามหลักเกณฑ์ตลาดหลักทรัพย์แห่งประเทศไทยที่กำหนดอย่างเพียงพอ

-   สารสนเทศและการสื่อสาร พัฒนาระบบสารสนเทศภายในและภายนอก
    เพื่อสนับสนุนและพัฒนาระบบงานต่างๆ
    นำเทคโนโลยีใหม่ๆและพัฒนาโปรแกรมในการทำงานให้มีระบบที่มีประสิทธิภาพยิ่งขึ้น
    รวมถึงวิธีการสื่อสารภายในภายนอก และการประสานงานทุกหน่วยงานได้อย่างรวดเร็วถูกต้อง
    ส่งเสริมให้การบริหารงานมีประสิทธิภาพ

-   ประเมินและติดตามผล กระบวนการประเมินติดตามผลกิจกรรมต่างๆ ฝ่ายบริหารมีการทบทวน
    ประชุมร่วมกันอย่างสม่ำเสมอ
    ผู้บริหารรายงานผลดำเนินการที่ได้รับมอบหมายตามวาระที่กำหนด
    เพื่อให้การติดตามผลมีวิธีการจัดการ มาตรการและแนวทางเชิงกลยุทธ์ต่างๆ
    ให้มีกระบวนการบริหารงานประสบผลสำเร็จที่กำหนดไว้

คณะกรรมการบริษัท พิจารณาความเพียงพอระบบการควบคุมภายในของบริษัท ระบบงาน
การปฏิบัติงาน และการบริหารงานมีกระบวนการดำเนินงานตามระเบียบปฏิบัติ และนโยบายบริษัท
ไม่พบข้อบกพร่องใด
หรือรายการผิดปกติใดที่มีสาระสำคัญจากสรุปผลการตรวจสอบภายภายในและการบริหารความเสี่ยง
โดยมีคณะกรรมการตรวจสอบและคณะกรรมการบริหารความเสี่ยงทำหน้าที่สอบทานในการกำกับดูแลให้บริษัทดำเนินงานตามหลักการที่เหมาะสม
มีแนวทางปฏิบัติงานที่ชัดเจน
สร้างความมั่นใจในการดำเนินธุรกิจของบริษัทให้บรรลุวัตถุประสงค์ที่กำหนด
และมีระบบการควบคุมภายในที่พอเพียง

- รายงานการกำกับดูแลกิจการคณะกรรมการตรวจสอบ (เอกสารแนบ 3 )